ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660053367
ขอความช่วยเหลือแก้ไขปัญหาดอกหญ้าปลิวฟุ้งกระจาย บริเวณ หมู่บ้าน ชื่อ บ้านกลางเมือง พหลโยธิน 50 แขวงคลองถนน เขตสายไหม กรุงเทพมหานคร 10220 จุดสังเกต อยู่ห่างจากตลาดนัดป้าพร ระยะทางประมาณ 100 เมตร เนื่องจากผู้ร้องแจ้งว่าหมู่บ้านดังกล่าว อยู่ติดกับพื้นที่รกร้างว่างเปล่า ซึ่งมีต้นดอกหญ้าเติบโตขึ้น และจะมีดอกหญ้าปลิวเข้าบ้านผู้ร้องและบ้านเรือนของประชาชนที่อยู่ในพื้นที่เป็นบริเวณกว้าง ทำให้ได้รับความเดือดร้อนเป็นอย่างมาก ทั้งนี้ผู้ร้องได้ทราบมาว่าในช่วงก่อนฤดูฝน (ไม่ทราบช่วงเวลาที่ชัดเจน) ได้มีหน่วยงานที่เกี่ยวข้อง (ไม่ทราบรายละเอียดหน่วยงาน) ลงพื้นที่ถางต้นดอกหญ้า เพื่อแก้ไขปัญหาดอกหญ้าปลิวฟุ้งกระจายไปครั้งหนึ่งแล้ว แต่ปัจจุบัน (วันที่ 24 ตุลาคม 2565) ผู้ร้องและประชาชนในพื้นที่ได้กลับมาประสบปัญหาดอกหญ้าปลิวฟุ้งกระจายอีกครั้ง ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 2 สัปดาห์แล้ว จึงประสงค์ให้หน่วยงานที่เกี่ยวข้องแก้ปัญหาดังกล่าว เพื่อบรรเทาความเดือดร้อนต่อไป เบื้องต้นผู้ร้องได้รับทราบรายงานผลการปฏิบัติงาน ตามเลขที่รับแจ้ง 145704/65 ระบุรายละเอียดว่า กรุงเทพมหานคร โดยสำนักงานเขตสายไหม ฝ่ายเทศกิจ แจ้งว่าเมื่อวันที่ 28 ตุลาคม 2565 เจ้าหน้าที่ได้ดำเนินการตรวจสอบพบว่าหลังหมู่บ้านกลางเมือง พหลโยธิน 50 ซอยพหลโยธิน 50 แยก 11-15-5 มีพื้นที่ว่างที่ปล่อยปละละเลยให้มีต้นไม้แห้งเหี่ยว มีสภาพรุกรัง จึงเห็นควรประสานฝ่ายโยธา ฝ่ายรายได้ ตรวจสอบชื่อเจ้าของกรรมสิทธิ์ที่ดิน เพื่อแจ้งเจ้าของที่ดินปรับปรุงแก้ไขต่อไป ซึ่งผู้ร้องแจ้งว่าช่วงก่อนหน้านี้ได้รับการแก้ไขปัญหาแล้ว แต่หลังจากช่วงฤดูฝนหมดไป ตั้งแต่เดือนพฤศจิกายน 2566 จนถึงล่าสุด (วันที่ 15 ธันวาคม 2566) ก็กลับมาได้รับความเดือดร้อนจากดอกของต้นธูปฤๅษี จากพื้นที่ว่างที่ปล่อยปละละเลยให้มีต้นไม้แห้งเหี่ยว มีสภาพรุกรัง ปลิวฟุ้งกระจายเข้าบ้านผู้ร้องและบ้านเรือนของประชาชนที่อยู่ในพื้นที่เป็นบริเวณกว้าง ทำให้ได้รับความเดือดร้อนเป็นอย่างมาก จึงประสงค์ให้ทางหน่วยงานที่เกี่ยวข้องดำเนินการประสานงานไปยังเจ้าของที่ดิน เพื่อปรับปรุงแก้ไขปัญหาดังกล่าวต่อไป (ผู้ร้องประสงค์ให้ปกปิดชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata